OzLabs/hebrew-wiki-articles huggingface dataset:
אברהרד פון קלאר

אברהרד גבריאל לורנץ פון קלאר (בגרמנית: Eberhard Gabriel Laurenz von Claer; 9 באוגוסט 1856 – 28 באפריל 1945) היה גנרל גרמני, ומפקד כוחות במהלך מלחמת העולם הראשונה.

== ביוגרפיה ==
===ראשית חייו===
פון קלאר נולד ב-9 באוגוסט 1856 בליבן, והיה בנו של הגנרל הפרוסי אוטו פון קלאר. בשנת 1873 הוא התגייס ל, והצטרף לרגימנט הרובאים של המשמר.

בשנת 1894 הוא מונה למפקד הגדוד ה-4 ברגימנט הרגלים ה-76 (הנזה ה-2 - המבורג), ובשנת 1897 הוא מונה למפקד הגדוד ה-2 ברגימנט הרגלים ה-162 (הנזה ה-3 - ליבק). בשנת 1898 הוא מונה למפקד גדוד היגר ה-9 (לאוונבורג), ובשנת 1900 הוא הועלה לדרגת אוברסט לויטננט. לאחר מכן הוא כיהן כקצין מטה בחטיבה ה-79, ובשנת 1902 הוא הועלה לדרגת אוברסט, ומונה למפקד רגימנט הגרנדירים של המשמר ה-5.

בשנת 1907 הוא מונה למפקד חטיבת הרגלים ה-11 בברנדנבורג, ואותה שנה הוא הועלה לדרגת גנרל מיור. בשנת 1910 הוא הועלה לדרגת גנרל לויטננט, ובאותה שנה הוא מונה למפקד הדיוויזיה ה-22 בקאסל, אולם זמן קצר לאחר מכן הוא מונה למפקד הדיוויזיה ה-11 בברסלאו. בשנת 1913 הוא מונה לראש מפקד חיל ההנדסה וההנדסה והמפקח הכללי של המבצרים, ובשנת 1914 הוא הועלה לדרגת גנרל חיל הרגלים.

===מלחמת העולם הראשונה ואחריתו===
ב-25 באוגוסט 1914 הוא מונה למפקד קורפוס המילואים ה-24, וב-17 בספטמבר הוא מונה למפקד הקורפוס ה-7. הוא לחם עם הקורפוס בקרב אראס (1914) ובקרב איפר הראשון, כחלק מהארמייה השישית, ובשנת 1915 לחם עימו בקרב ארטואה השני. ב־29 ביוני 1915 הוא חזר לתפקידו במטה הכללי, ובשנת 1916 קיבל את עיטור פור לה מריט מהקיסר וילהלם השני.

לאחר המלחמה התגורר פון קלאר בלאנגנזלצה, עד מותו ב-28 באפריל 1945.

==משפחתו==
פון קלאר התחתן עם מגדלנה פון היידן, ממנה נולד לו בן אחד, ברנהרד פון קלאר, שטיפח אף הוא קריירה צבאית.

==קישורים חיצוניים==

קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי פור לה מריט
קטגוריה:מעוטרי אות מסדר העיט האדום
קטגוריה:גרמנים שנולדו ב-1856
קטגוריה:גרמנים שנפטרו ב-1945
בינה (מסלול צבאי)

מסלול בינה הוא המסלול הצבאי ללימודי רפואת שיניים במסגרת העתודה האקדמית צה"ל והאוניברסיטה העברית בירושלים, שמטרתו הכשרת רופאי שיניים לשירות בצה"ל. בראש המסלול עומד רופא שיניים בדרגת רב-סרן.<ref></ref>

הלימודים במסלול אורכים 6 שנים, ומתקיימים בפקולטה לרפואת שיניים של האוניברסיטה העברית ובהדסה ובסיומו מוענקים למסיימים תואר דוקטור לרפואת שיניים (D.M.D). כמו כן, הבוגרים נבחנים בבחינות הרישוי של משרד הבריאות לשם קבלת רישיון לעסוק ברפואת שיניים בישראל.

לאחר הלימודים מצטרפים בוגרי המסלול למערך רפואת השיניים בצה"ל.

== מבנה הלימודים ==
הסטודנטים במסלול צריכים לעמוד בתנאי הקבלה של הפקולטה לרפואת שיניים, וכן לעבור בהצלחה ריאיון קבלה (בו נמצאים גם נציגים מסגל המסלול).

בשלוש השנים הפרה קליניות הסטודנטים לומדים קורסים בתחום הרפואה הצבאית יחד עם הסטודנטים במסלול 'צמרת'.
סטודנטים מצטיינים שמעוניינים לבצע מחקר ביולוגי, יכולים לקחת שנת הפסקה בין השנה השלישית לרביעית לשם ביצוע מחקר לתואר מוסמך במדעים ביו-רפואיים (M.Sc) וכן גם ללימודי המשך לתואר דוקטור PhD. לאחר השנים הפרה-קליניות וקבלת התואר הראשון הסטודנטים ילמדו 3 שנים נוספות במהלכן יתמקצעו קלינית ברפואת השיניים ולבסוף יקבלו את התואר דוקטור ברפואת שיניים (D.M.D).<ref></ref>

== הכשרות צבאיות ==
בין השנה הראשונה לשנייה מבצעים הסטודנטים טירונות 02 בבה"ד 10 שבקריית ההדרכה. בין השנה השנייה לשלישית עוברים הסטודנטים קורס קצינים בבה"ד 1, בסיומו מקבלים סיכת מ"מ ובין השנים הקליניות (ד'-ו') מבצעים סיפוחים למרפאות שיניים צבאיות. עם החזרה לשירות מבצעים רופאי השיניים הצעירים השלמה חילית מסוג קורס קר"ש ומקבלים את דרגות הסגן.

בעבר נדרשו העתודאים במסלול נדרשים לחתום שנתיים קבע, נכון לשנת 2023, הסטודנטים נדרשים לחתום 3 שנות קבע ומשתחררים בדרגת סרן מצה"ל.

כמו כן, המסלול מציע אפשרויות קידום פיקודיות במערך רפואת השיניים בצה"ל, וכן מאפשר לצאת להתמחות באחת מתחומי ההתמחויות השונות במקצוע דרך הצבא ובמימון מלא שלו.

== פיקוד ==

פיקוד המסלול מורכב מ-2 קציני רפואת שיניים: מפקד המסלול האחראי על התכנים האקדמיים, וראש מדור הכשרות וקורסים של מחלקת רפואת שיניים במפקדת קצין הרפואה הראשי בבסיס תל השומר.

{| class="wikitable"
!מפקד המסלול
! rowspan="6" |
!רמ"ד הכשרות וקורסים
|-
|רס"ן ד"ר יהודה צדיק (2012–2019)
|סרן ד"ר סשה גוריונוב (2012–2015)
|-
| rowspan="2" |רס"ן ד"ר אבי שמש (2019–2021)
|סרן ד"ר עידן שביט (2015–2018)
|-
|סרן ד"ר לב וינוגרדסקי (2018–2020)
|-
| rowspan="2" |רס"ן ד"ר טליה בקר (2021-הווה)
|סרן ד"ר שלומי ריץ (2020-2023)
|-
|סרן ד"ר שני גונן סולטן (2023-הווה)
|}

== קישורים חיצוניים ==
* 
* 
* [https://www.mitgaisim.idf.il/כתבות/ראשי/עתודה/מגמות-הרפואה-במסלולי-העתודה-האקדמית/#/ אתר "מתגייסים" של יחידת מיטב]
* [https://www.aka.idf.il/SIP_STORAGE/files/6/71656.pdf מידעון העתודה האקדמית]
* [https://dental.huji.ac.il/ אתר הפקולטה לרפואת שיניים]

== הערות שוליים ==

קטגוריה:העתודה האקדמית
קטגוריה:חיל הרפואה
קטגוריה:ישראל: רפואה צבאית
קטגוריה:ישראל: רפואת שיניים
סודות החקירה: המאה הקודמת

סודות החקירה: המאה הקודמת (ברוסית: Тайны следствия. Прошлый век) הוא סרט דרמה היסטורי רוסי, המגולל את קורותיה של מריה סרגייבנה פרבאלוב, אשתו של יועץ ממלכתי וסגן שר המשפטים של רוסיה, שמוצאת עצמה בחקירת פשע פלילי בקנה מידה לאומי ברוסיה של המאה ה-19.<ref></ref> הסרט הוקרן בערוץ רוסיה-1 והוא ספין אוף לסדרת הטלוויזיה "סודות החקירה".
==עלילה==
גברת חילונית, אשתו של יועץ ממלכתי וסגן שר המשפטים מריה סרגייבנה פרבאלובה מוצאת את עצמה פתאום במרכזה של חקירה פלילית ברוסיה של המאה ה-19. נראה כי אירוע קל - חלון שבור במהלך ארוחת ערב באחוזתה - מוביל לשרשרת של אירועים טראגיים ושערורייתיים, רציחות והעלמויות מסתוריות, כשהעקבות מובילים לפשע בקנה מידה לאומי. לחקירה מצטרפים מיד התובע קובין, קצין האוכרנה קורבלב (איגור ניקולייב) וקצין הבילוש המשטרתי קורוכקין (אלכסנדר נוביקוב).

הגברת פרבאלובה גם לא יכולה לעמוד בצד, אף על פי שנאסר על נשים ללמוד משפט פלילי ולא ראוי כי נשים מהמעגל שלה אפילו יגלו עניין בנושאים מסוג זה, מריה סרגייבנה נוגדת את רצונו ואיסורי בעלה הנערץ אנדריי פרבאלוב והיא מעורבת באופן פעיל בחקירה.

בהסתמך על האינטואיציה שלה, היא מבחינה בפרטים קלים שמשנים באופן קיצוני את מהלך החקירה. מריה סרגייבנה מבינה מהר מאוד: מאחורי כל הפשעים עומדת אישיות שהיא מכירה היטב. מישהו מאלה שנכנסים תדיר לביתה. חברתה הברונית פון שולץ? מזכירתו של בעלה, בוביץ'? או המורה לילדיה אולגה? או אולי מכרה החדש - התעשיין המרשים רובינסקי המאוהב בפרבאלובה?

==שחקנים ודמויות==
* אנה קובאלצ'וק - מריה סרגייבנה פרבאלובה
* ויאצ'סלב זכרוב - התובע קובין
* איגור ניקולאייב - קוראבלב, קצין האוכרנה
* אלכסנדר נוביקוב - הבלש קורוכקין
* אלכסנדר צ'ביצ'לוב - אנדריי פרבאלוב, בעלה של מריה
* אלה דובלאטובה - הברונית פון שולץ
* סבטלנה שצ'דרינה - אולגה
* ולדימיר קולגאנוב - רובינסקי
* איגור גריגורייב
* אלכסנדר שפילקו
* אנדריי שרקוב
* אולג אלמאזוב
* סרגיי פרשין
* ניקולאי בורוב

==הפקה==

צילומי הסרט נערכו בעיר סנקט פטרבורג ובפרבריה.

==קישורים חיצוניים==
* 

* [https://www.kino-teatr.ru/kino/movie/ros/132197/annot/ "סודות החקירה: המאה הקודמת"], באתר kino-teatr.ru

== הערות שוליים ==

קטגוריה:סרטים שצולמו ברוסיה
קטגוריה:סרטי מתח רוסיים
קטגוריה:סרטים ברוסית
קטגוריה:סרטי טלוויזיה רוסיים
קטגוריה:סרטי 2019
קטגוריה:סרטי דרמה רוסיים
קטגוריה:האימפריה הרוסית בתרבות
קטגוריה:סרטי VGTRK
נאן מרטין

נאן מרטין (באנגלית: Nan Martin; 15 ביולי 1927 – 27 במרץ 2010) הייתה שחקנית טלוויזיה וקולנוע אמריקאית.

==ביוגרפיה==
מרטין נולדה בעיר דקאטור שבמדינת אילינוי וגדלה בסנטה מוניקה שבמדינת קליפורניה.

==קריירת משחק==
תפקידה הראשון היה בסרט הקולנוע האיש בחליפה האפורה בשנת 1956. סרטים נוספים בהם שיחקה היו The Mugger ,For Love of Ivy, היה שלום קולומבוס, Doctor DetroitAll of Me. בשנת 1987 שיחקה מרטין בסרט האימה "סיוט ברחוב אלם 3: לוחמי החלומות" בתפקיד אמנדה קרוגר, אמו שלו הרוצח פרדי קרוגר.

מרטין כיכבה בסיטקום Mr. Sunshine. תפקידים ידועים אחרים שלה היו במיני סדרה The Thorn Birds ובאופרת סבון "סנטה ברברה". כן שיחקה בתפקיד משנה ב"המופע של דרו קארי. בנוסף השתתפה בתפקידי אורח בסדרות שונות כגון "אזור הדמדומים", "בנות הזהב" ו"תרגיע".

==חיים אישיים==
מרטין נישאה למלחין רוברט אמט דולאן בשנת 1948, ולהם בן אחד. מנישואיה השניים לאדריכל הארי גסנר יש לה בן נוסף. לפני מותה התגוררה בעיר מאליבו שבקליפורניה וסבלה ממחלת ריאות חסימתית כרונית (COPD).

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מאליבו: אישים
קטגוריה:אמריקאיות שנולדו ב-1927
קטגוריה:אמריקאים שנולדו ב-1927
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010
פרודן

פרודנסיו סאנצ'ס ארננדס (בספרדית: Prudencio Sánchez Hernández; 1 בספטמבר 1916 – 25 בפברואר 1998), שכונה פרודן, היה כדורגלן ספרדי, ששיחק בעמדת החלוץ. שיחק במשך רוב הקריירה שלו בריאל מדריד.

==קריירת משחק==
פרודן החל את הקריירה שלו בקבוצה סלמנקה, בעונה הראשונה אי פעם של המועדון בליגה הבכירה בספרד, עונת 1934/35. הוא לא שיחק במשך שלוש שנים עקב מלחמת האזרחים בספרד, והוא חזר לשחק בעונת 1939/40, כאשר סלמנקה הייתה בליגה השנייה.

לאחר מכן עבר לשחק באתלטיקו מדריד, עימה זכה בעונת 1940/41 באליפות והוא גם הוכתר כמלך השערים של אותה עונה, עם 33 שערים. הוא חזר לשחק בסלמנקה, אך לאחר שלא הצליח לקדם את המועדון הוא עבר לשחק בריאל מדריד.

במשך חמש שנים לא הצליח לזכות עם ריאל מדריד באליפות, אם כי הוא זכה עימה פעמיים ברצף בגביע הספרדי, כשהוא כובש בשני הגמרים. בחצי גמר הגביע של 1943 פרודן כבש שלושער במשחק ההיסטורי בו ריאל מדריד ניצחה 1–11 בקלאסיקו. הוא סיים את הקריירה שלו בריאל סרגוסה, שם שיחק במשך עונה אחת בליגה השלישית.

==תארים==
;אתלטיקו מדריד
*אליפות ספרד: 1940/41
;ריאל מדריד
*הגביע הספרדי (2): 1946, 1947
;אישיים
*תואר הפיצ'יצ'י: 1940/41

==קישורים חיצוניים==

קטגוריה:חלוצי כדורגל ספרדים
קטגוריה:כדורגלני ריאל מדריד
קטגוריה:כדורגלני ריאל סרגוסה
קטגוריה:כדורגלני אתלטיקו מדריד
קטגוריה:כדורגלני סלמנקה
קטגוריה:כדורגלנים ספרדים
קטגוריה:ספרדים שנולדו ב-1916
קטגוריה:ספרדים שנפטרו ב-1998
שלי ישראל

רחל שלינה ישראל (שלי ישראל, נולדה ב-18 בינואר 1986 בברזיל) היא כדורגלנית עבר ישראלית, ששיחקה בעיקר בקבוצת אס"א תל אביב בליגת העל בכדורגל נשים. במהלך הקריירה שלה כשחקנית זכתה ב-6 אליפויות וב-3 גביעי המדינה. ישראל הייתה שחקנית בנבחרת ישראל בין השנים 2005–2016, הקימה את קבוצת הכדורגל בנות נתניה ואף אימנה את הקבוצה. בשנת 2018 הוענק לה על ידי נשיא המדינה, ראובן ריבלין אות "מאמן הכבוד של המדינה".

==ביוגרפיה==
רחל שלינה ישראל, תושבת צפון נתניה, נולדה בברזיל, והיא ואחיה אומצו כפעוטות על ידי זוג ישראלי.

ישראל שיחקה כדורגל מגיל צעיר ובגיל 13 החלה להתאמן עם קבוצת הנשים הבוגרת של מועדון מכבי נתניה אך לא השתתפה בליגה עקב גילה הצעיר. כשהתפרקה הקבוצה כעבור שנה התאמנה ישראל תקופה מסוימת עם נבחרת הנערות של ישראל. בגיל 14 הצטרפה לקבוצת אס"א תל אביב ושיחקה בה במשך שש עשרה עונות רצופות בשנים 2000–2016. במהלך העונות האלו זכתה עם הקבוצה בשש אליפויות ובשלושה גביעים.

בשנת 2013 הקימה ביחד עם שרית שנער את עמותת בנות נתניה ולאחר עליית הקבוצה לליגת העל עברה לשחק בה מעונת 2016/2017 למשך שתי עונות כשבתקופה זו שימשה גם כמאמנת הקבוצה.

משנת 2017 ישראל היא מנהלת הקבוצה.

בשנת 2020 הובילה את הגשת העתירה של הקבוצה נגד עיריית נתניה בטענה שהיא מפלה אותן בתקציבים לעומת קבוצת כדורגל הגברים של העיר.

== תארים ==
===אס"א תל אביב===
* אליפות המדינה: (6) - 2009/2010, 2010/2011, 2011/2012, 2012/2013, 2013/2014, 2014/2015
* גביע המדינה: (3) - 2010/2011, 2011/2012, 2013/2014

== קישורים חיצוניים ==

* [https://www.football.org.il/players/player/?player_id=32231 פרופיל] באתר ההתאחדות לכדורגל בישראל
* [https://web.archive.org/web/20191227100157/http://mynetnetanya.co.il/%D7%9E%D7%92%D7%96%D7%99%D7%9F/310998/5 שלי ישראל הקימה מועדון כדורגל ענק וזכתה לכבוד מהנשיא: בהתחלה לא האמינו בנו] באתר mynetnetanya
* [https://www.netanya.muni.il/?CategoryID=2686&ArticleID=8546 משחקות אותה] באתר עיריית נתניה
* [http://www.kolyompod.com/2019/03/04/kolyompod2a-2/ אחת על אחת – פרק 2 עם שלי ישראל] אשרת עיני בפודקסט בכל יום נתון

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות אס"א תל אביב
קטגוריה:עולות בשנות ה-1980
קטגוריה:עולים בשנות ה-1980
קטגוריה:ישראליות ילידות ברזיל
קטגוריה:ישראלים ילידי ברזיל
קטגוריה:ישראליות שנולדו ב-1986
קטגוריה:ישראלים שנולדו ב-1986
בופורט (קרוליינה הצפונית)

בופורט (באנגלית: Beaufort) היא עיירה בקרוליינה הצפונית, ארצות הברית. העיירה הוקמה בשנת 1709 והיא בין הוותיקות בקרולינה הצפונית.

בשנת 1718 במפרץ ליד העיר עלתה על שרטון אוניית הדגל של שחור הזקן.

דרך העיירה עובר כביש ארצי מס' 70.

בעיירה ממוקמים מוזיאון הים ומעבדה ימית של אוניברסיטת דיוק.

מספר מבנים בעיירה לרבות בית יעקב הנרי נכללים מרשם הלאומי של מקומות היסטוריים.

ליד העיירה ממקום שדה תעופה קטן שפועל משנת 1948 לטיסות מקומיות.

==קישורים חיצוניים==

* 
* 

קטגוריה:קרוליינה הצפונית: עיירות
קטגוריה:יישובים שהוקמו ב-1709
זלאטה קלאסי

זלאטה קלאסי (בסלובקית: Zlaté Klasy, בהונגרית: Nagymagyar) הוא כפר ומועצה מקומית באזור טרנבה בדרום-מערב סלובקיה.

במהלך המאה ה-9 האזור סופח לממלכת הונגריה. הכפר הוזכר לראשונה בשנת 1239. באותה תקופה הוא היה בבעלות טירת ברטיסלאבה. החל מהמאה ה-17 הוא היה בבעלות מסדר קלרה הקדושה וממנו המסדר ניהל את עסקיו.

לאחר מלחמת העולם הראשונה והתפרקות האימפריה האוסטרו-הונגרית, הכפר הועבר לצ'כוסלובקיה. בשנת 1938, בעקבות בוררות וינה הראשונה הוא הוחזר להונגריה והיה חלק ממנה עד לשנת 1945. בעקבות מלחמת העולם השנייה הוא הוחזר לצ'כוסלובקיה.

המועצה המקומית הנוכחית, שהכפר הוא חלק ממנה, הוקמה בשנת 1960.

בהתאם לשנת 2001, 92.67% מתושבי הכפר הם הונגרים והיתר סלובקים.

==לקריאה נוספת==
* פנקס הקהילות סלובקיה, עמוד 193-194
* נאג'-מאג'אר (מאגנדורף), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 248-249. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==ערים תאומות==
הערים התאומות של זלאטה קלאסי הן:
* 
* 

==קישורים חיצוניים==

קטגוריה:סלובקיה: יישובים
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-14
מאטרה 530

מאטרה 530 (בצרפתית: Matra 530, קרויה גם: Matra Sports M530A, Matra Simca M530LX/SX) היא מכונית ספורט מתוצרת קבוצת ההנדסה הצרפתית "מאטרה" (שם רשמי: Mécanique Aviation Traction ), שיוצרה בין השנים 1967–1973 בצרפת.

==דגמים==
* "M530" – יוצרו 2,063 יחידות, יוצר ממרץ 1967 – אפריל 1969.
* "M530A" – יוצרו 1,699 יחידות, יוצר מאפריל 1969 – מרץ 1970.
* "M530 LX" – יוצרו 4,731 יחידות, יוצר ממרץ 1970 – פברואר 1973.
* "M530 SX" – יוצרו 1,146 יחידות, יוצר מספטמבר 1971 – פברואר 1973.

==מאטרה 530==

* סגנון גוף "Targa top" .
* 2 דלתות.
* מספר נוסעים: 2+2.
* מנוע פורד סדרה "Ford Taunus V4 engine" מדגמי פורד טאונוס P5.
* מנוע אחורי-מרכזי.
* סוג הנעה: הנעה אחורית.
* שלדת רכב – שלדת פלטפורמה מפלדה עם ניקוב קל. עבודות גוף בפיברגלס מחוברות לשלדה.
* מתלים – מתלה קדמי: עצמאי עם זרועות A עליונות ותחתונות, קפיצי סליל, בולמי זעזועים הידראוליים טלסקופיים ומוט נגד גלילה, מתלה אחורי: עצמאי עם זרועות נגררות, קפיצי סליל, בולמי זעזועים הידראוליים טלסקופיים ומוט נגד גלילה.
* מצמד – צלחת יחידה יבשה.
* בלמים: מעגל הידראולי כפול. בלמי דיסק בכל ארבעת הגלגלים.
* קיבולת מכל דלק – 45 ליטר.
* תאוצה בין 0–100 קמ"ש היא 15.6 שניות.

== תמונות ==
<gallery mode="packed" heights="120">
Matra 530 Montlhéry.jpg| מאטרה 530
Matra-530-arriere.jpg | מאטרה 530
Matra 530 LX rear.jpg | מאטרה 530, דגם "LX"
1971 Matra M 530 LX (15513583829).jpg | "מאטרה 530, דגם "LX"
Matra M 530 004.jpg| מאטרה 530 – מבט לתא הנהג ולוח מחוונים
Matra 530 SX Avant.jpg | מאטרה 530 דגם "SX"
1971 Matra M 530 LX - interior (15675729916).jpg| מאטרה 530, דגם "LX", שנת 1971 – מבט ללוח מחוונים
</gallery>

==ראו גם==
* סימקה מאטרה בגירה
* מאטרה מורנה 
* מאטרה ראנצ'ו

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:דגמי מכוניות שהושקו ב-1967
קטגוריה:מכוניות צרפתיות
קטגוריה:מכוניות מנוע מרכזי
530
טיסה 2100 של בק אייר

טיסה 2100 של בק אייר הייתה טיסה פנימית של חברת התעופה בק אייר שיצאה ב-27 בדצמבר 2019 (07:22 שעון מקומי) מאלמטי לנור-סולטן בקזחסטן. מטוס הפוקר 100 שעליו כמאה נוסעים התרסק בעת ההמראה מנמל התעופה הבינלאומי אלמטי.

שנים עשר בני אדם נהרגו בהתרסקות, ועשרות נוסעים נפצעו קשות, אחד מהם נפטר בבית החולים.

==התאונה==
המטוס, מדגם פוקר 100, המריא בשעה 7:22 לפי השעון המקומי מנמל התעופה הבינלאומי אלמטי. מסיבה כלשהי לא הצליח המטוס להתרומם, פנה ימינה והתנגש בגדר הבטון ההיקפית. לאחר מכן התנגש בבניין בן שתי קומות באזור המגורים הסמוך לשדה התעופה. על המטוס היו באותה שעה 95 נוסעים ו-5 אנשי צוות. בתחילה דווח כי 14 בני אדם נהרגו ועוד עשרות נפצעו באופן אנוש. פצוע נוסף מת מאוחר יותר בבית החולים. בהמשך עודכן מספר ההרוגים ל-12.

==בעקבות התאונה==
בעקבות התאונה הכריז קאסים-ג'ומארט טוקאייב, נשיא קזחסטן, על ה-28 בדצמבר, כיום אבל לאומי והוסיף כי "האחראים ייענשו בחומרה בהתאם לחוק". הרשויות בקזחסטן השעו את כל טיסות החברה.

==קישורים חיצוניים==
* 

==הערות שוליים==

בק אייר
בק אייר
קטגוריה:קזחסטן: תעופה
A Place on Earth: The Greatest Hits

A Place on Earth: The Greatest Hits (בעברית: מקום עלי אדמות: הלהיטים הגדולים ביותר) הוא אלבום הלהיטים השני של הזמרת-יוצרת האמריקאית בלינדה קרלייל.<ref></ref> אלבום הלהיטים יצא לאור ב-30 בנובמבר 1999, בהוצאת חברת התקליטים וירג'ין רקורדס.<ref></ref>

האלבום הגיע למקום החמישה-עשר במצעד האלבומים הבריטי.<ref></ref>

== רקע וביקורות ==
ב-AllMusic זכה אלבום הלהיטים לביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכול.<ref></ref> מתוך אלבום הלהיטים יצא הסינגל הראשון "All God's Children", שזכה להצלחה מתונה במצעד הסינגלים הבריטי.<ref></ref> בהמשך, יצא הסינגל השיווקי "A Prayer for Everyone".<ref></ref>

איגוד תעשיית ההקלטות הבריטי (BPI) העניק לאלבום הלהיטים את תואר הזהב הכפולה על מכירות של למעלה מ-100,000 עותקים במדינה.<ref name=":2"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref name=":2" />
|זהב
|100,000
|}

== קישורים חיצוניים ==

== הערות שוליים ==

קטגוריה:אלבומי אוסף מ-1999
קטגוריה:אלבומי רמיקס מ-1999
קטגוריה:אלבומי בלינדה קרלייל
קטגוריה:אלבומי אוסף באנגלית
קטגוריה:אלבומי רמיקס באנגלית
קטגוריה:אלבומי חברת וירג'ין רקורדס
מסעות גוליבר (סדרת טלוויזיה)

מסעות גוליבר (באנגלית: Saban's Gulliver's Travels) היא סדרת הנפשה אמריקאית-צרפתית, המבוססת על רומן בעל אותו שם מאת ג'ונתן סוויפט. הסדרה בוימה על ידי ברונו ביאנצ'י, נכתבה על ידי ז'אן צ'וויל ואלן גרסיה, והופקה על ידי Saban Entertainment ו-Saban International Paris.

הסדרה שודרה לראשונה בארצות הברית ברצועת Amazin' Adventures החל מה-8 בספטמבר 1992 עד ה-29 ביוני 1993. בישראל הסדרה שודרה לראשונה בדיבוב עברי בשנת 1993 בחינוכית. לסדרה הופקה עונה אחת בעלת 26 פרקים באורך 23 דקות.

== תקציר העלילה ==
בעקבות סערה, גוליבר, ספן שהחליט לחקור את כל העולם, מוצא את עצמו ואת עוזרו, רפאל, באי גמדים המכונה "ליליפוט". באי, השניים פוגשים אנשים בגודל אצבע, איתם הם חווים הרפתקאות מדהימות ופנטסטיות.

== דמויות ==
* דוקטור למיואל גוליבר - הדמות הראשית של הסדרה. ספן שהחליט לחקור את כל העולם.
* רפאל - עוזרו של גוליבר וחברו הטוב ביותר. באותה סערה שהביאה את גוליבר לליליפוט, הוא הגיע לבליפוסכו. השניים נפגשו מחדש במהלך דו-קרב שהתרחש ביניהם. בפרק הראשון הופיע בתור נער סיפון רשלן באותה הספינה שעליה עלה גוליבר.
* דוקטור פלים - רופא ואיש מדע. בעלה של פוסלה.
* פוסלה - אשתו של פלים. פמיניסטית בחלק מהפרקים.
* פוליה - בתם המתבגרת של פלים ופוסלה. מאוהבת ברפאל.
* בולגולם - איש חצר. בפרקים שעוסקים בליליפוט הוא חותר תחת המלך, ומנסה לכבוש את כס המלוכה של האי, לעיתים בעזרת שר הצבא.

== מדבבים ==
הסדרה בדיבוב העברי בוימה על ידי שפרירה זכאי, והופקה על ידי חסיה ורטהיים.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|גוליבר
|טרנס סקאמל
|יואב צפיר
|-
|רפאל
|דניאל ברושו
|מיכאל הנגבי
|-
|פלים
|איי. ג'יי. הנדרסון
|אוהד שחר
|-
|פוסלה
|סוניה בול
|שרית סרי
|-
|פוליה
|ג'ייסלין ג'ילסיג
|יפה גבאי
|-
|בולגולם
|
|עפרון אטקין
|-
|המלך
|
|יעקב בוך
|}

== קישורים חיצוניים ==

* 

קטגוריה:סדרות טלוויזיה המבוססות על ספרים
קטגוריה:הטלוויזיה החינוכית הישראלית - תוכניות רכש
קטגוריה:ערוץ הילדים: תוכניות רכש
קטגוריה:פוקס קידס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות הנפשה אמריקאיות
קטגוריה:סדרות הנפשה צרפתיות
קטגוריה:תוכניות טלוויזיה בשפה הצרפתית
קטגוריה:סבן אנטרטיינמנט: תוכניות וסדרות
מיקלוש ואדאס

מיקלוש ואדאס (בהונגרית: Vadász Miklós, בודפשט, 27 ביוני 1881 – פריז, 10 באוגוסט 1927) היה צייר הונגרי-יהודי, מעצב גרפי, מעצב כרזות, מאייר.

==קורות חיים==
תחריטו של מיקלוש ואדאס על ג'רג' ראט, [[בודפשט, 1906]]
ואדאס למד בבית הספר לאמנויות שימושיות. באיורים שלו, בתמונות בצבעי מים ובכרזות, הוא בלט במהירה ומשך את תשומת הלב. הוא עבד עבור המגזין בורשסם ינקו שהיה מגזין היתולי פוליטי שפורסם בבודפשט בין 1868 לבין 1938 ועבודותיו הופיעו גם בעיתון אשט. אחר כך נסע לפריז, שם הפך לחבר מערכת של השבועון "Le Rire". הוא אייר במיוחד את הדמויות האופייניות והטיפוסיות של חיי הכרך ברישומיו, אך צייר גם אקווארלים (תמונות בצבעי מים) עדינים. לאחר מלחמת העולם הראשונה התיישב לחלוטין בפריז. עבודותיו התפרסמו גם בשבועון הסאטירי "L'Assiette au beurre" (בשני גיליונות כסדרה שלמה ממש). הוא היה אחד הנציגים הבולטים של אמנות הכרזות ההונגרית של המאה ה-20. מיומנויות הגרפיקה הווירטואוזיות שלו וכישרונו כמאייר שמשתף פעולה עם הכותבים, זכו לשבחים רבים. כמה מיצירותיו נמצאות באוסף הגלריה הלאומית של הונגריה. במלחמת העולם הראשונה היה צייר צבאי יחד עם אישטוואן זאדור.

== עבודותיו ==

=== איוריו ===
קברוהוא אייר את הרומן של פרנץ מולנר, הנערים מרחוב פאל.
* ינה רדישיץ': מדריך המוזיאון הלאומי ג'רג' ראט בודפשט, 1906, המוזיאון הלאומי לאומנויות שימושיות. 58 עמ ', 22 לוחות. תמונת הכותרת היא חריטה של מיקלוש ואדאס; דיוקן ג'רג' ראט.
* האפוריזמות של איזידור קנר עם רישומים מאת מיקלוש ואדאס. דיומה. תמונת הכותרת (דיוקן המחבר) והאיורים בטקסט נוצרו על ידי מיקלוש ואדאס.[http://www.borda.hu/admin/upload/16782260/85945KnerCml..jpg]

== תערוכותיו ==

== פרסים ==

== לקריאה נוספת ==
* [http://mek.oszk.hu/00300/00355/html/ABC16241/16262.htm אנציקלופדיה ביוגרפית הונגרית]
* [http://www.mke.hu/lyka/09/359-365-vadasz.htm אישטוואן דמטר: מתוך רישום מגירה]
* [http://www.huszadikszazad.hu/1911-szeptember/kultura/vadasz-miklos המאה העשרים, ספטמבר 1911. מיקלוש ואדאס.]
* לקסיקון יהודי הונגרי. [http://mek.oszk.hu/04000/04093/html/0939.html מיקלוש ואדאס.]

== קישורים חיצוניים ==

קטגוריה:ציירים יהודים הונגרים
קטגוריה:גרפיקאים ומאיירים יהודים הונגרים
קטגוריה:מהגרים מהונגריה
קטגוריה:בודפשט: אישים
קטגוריה:פריז: אישים
קטגוריה:יהדות בודפשט
קטגוריה:ציירים יהודים צרפתים
קטגוריה:אמני הדפס יהודים
קטגוריה:הונגרים שנולדו ב-1881
קטגוריה:נפטרים ב-1927
הדיוויזיה ה-115 (האימפריה הגרמנית)

הדיוויזיה ה-115 (בגרמנית: 115. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-1 באפריל 1915, ולמפקדה מונה אלפרד פון קלייסט. בתחילה לחמה הדיוויזיה בחזית המערבית, אולם באוגוסט אותה שנה הועברה הדיוויזיה לחזית המזרחית, שם לחמה בקרבות על וילנה וקובנה. בשנת 1916 הועברה הדיוויזיה לרומניה, שם לחמה עד לתום הקרבות בדצמבר 1917. באפריל 1918 הועברה הדיוויזיה שוב לחזית המערבית, שם היא השתתפה במתקפת האביב, ובכלל זה ב וב, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-18 באוקטובר 1919 פורקה הדיוויזיה.

==מפקדים==
* גנרל-לויטננט אלפרד פון קלייסט (1 באפריל 1915 – 5 בפברואר 1918)
* גנרל-לויטננט תאודור מנגלבייר (6 בפברואר 1918 – 21 במרץ 1918)
* גנרל-מיור פרידריך קונדט (22 במרץ 1918 – 1 בינואר 1919)
* גנרל-לויטננט דיטריך פון רודר (2 בינואר 1919 – 18 באוקטובר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

115
115
איגור אסטרלואה

איגור אסטרלואה אסקסיבר (בספרדית: Igor Astraloa Askasibar; נולד ב-29 במרץ 1976) הוא לשעבר רוכב אופני כביש ספרדי-בסקי. אסטרלואה הוא אלוף העולם לשנת 2003. בנוסף לכך, הוא ניצח בלה פלש ואלון באותה שנה.

== קריירה ==
אסטרלואה הפך למקצוען בשנת 2000, כשהצטרף לקבוצת "מרקאטון אונו–אלבאקום" האיטלקית לצד מרקו פנטאני. ב-2001 ניצח את גרנד פרי פרימאוורה וסיים שביעי ב-HEW Cyclassics. באותה שנה השתתף לראשונה בגרנד טור כשנבחר לוואלטה אספנייה, אך נטש את המרוץ בקטע ה-10.

ב-2002 הצטרף לקבוצת "סייקו" האיטלקית. הוא ניצח את טור בריקסיה, השתתף בג'ירו ד'איטליה וסיים במקום ה-53. אסטרלואה סיים שני ב-HEW Cyclassics ובקלאסיקה סן סבסטיאן, לאחר שהפסיד ללורן ז'אלאבר במאוץ אל קו הסיום בין חמישה רוכבים. הוא השתתף בוואלטה אספנייה, סיים שביעי בפריז–טור ושני בגביע יפן.

ב-2003 אסטרלואה קבע את העונה הטובה בקריירה שלו בעיני רבים, זה התחיל עם ניצחון בקטע בוואלטה ולנסיה. אסטרלואה ניצח את לה פלש ואלון, עם ניצחונו הפך אסטרלואה לרוכב הספרדי הראשון שמנצח במרוץ. הוא סיים שלישי ברונד אום דן הנינגר ורביעי ב-HEW Cyclassics. הוא השתתף בוואלטה אספנייה אבל פרש לפני הקטע ה-11. ב-12 באוקטובר, ניצח אסטרלואה ניצח את אליפות העולם בהמילטון (קנדה) בניצחון שנחשב למפתיע, אסטרלואה סיים בפער של חמש שניות מקבוצה של שלושה רוכבים, אלחנדרו ולוורדה, פטר ואן פטגם, ופאולו בטיני.

עד אפריל 2004 רכב בקבוצת קופידיס, וסיים רביעי במילאנו–סן רמו. ממאי 2004 רכב בקבוצת למפרה. הוא סיים שלישי ב-HEW Cyclassics והשתתף באולימפיאדת אתונה, אך לא סיים את המרוץ.

ב-2005 עבר לקבוצת ברלוורלד הבריטית, הוא ניצח קטע בוואלטה של בורגוס באותנה עונה, סיים חמישי בפריז–בריסל. ב-2006 ניצח את מילאנו–טורינו.

ב-2007 ו-2008 רכב בקבוצת "מילראם" האיטלקית/גרמנית. בעונת 2009 רכב בקבוצת אמיקה–צ'יפס.

== פרשיות סמים ==
בדצמבר 2010, ה-UCI השעה את אסטרלואה לשנתיים ונענש בקנס של 35,000 אירו לפי בדיקות הדם שלו. למרות ההשעייה, אף אחד מניצחונותיו לא בוטלו.

== קישורים חיצוניים ==

== הערות שוליים ==

קטגוריה:רוכבי אופניים ספרדים
קטגוריה:אלופי העולם באופני כביש (עלית גברים)
קטגוריה:ספרדים שנולדו ב-1976
מפרץ הולם

מפרץ הולם (באנגלית: Holme Bay) הוא מפרץ באדמת מק. רוברטסון שבאנטארקטיקה.

רוחבו של המפרץ 35 קילומטרים, וארכו (חדירתו לתוך היבשת) 5 קילומטרים.

המפרץ ממוקם צפונית להרי פראמנס.

== היסטוריה ==
=== גילוי ומיפוי המפרץ ===

המפרץ מופה על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן בינואר - פברואר 1937.

=== מקור השם ===

המפרץ נקרא בשם זה בשל האייונים הרבים המצויים בו (במפות הוא מופיע בשם "Holmevika " שמשמעו "מפרץ האיונים"; Holme פירושו " איון " בנורווגית).

== איים במפרץ הולם ==

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:6907 מפרץ הולם] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6518&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ הולם] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25615778 מפת אזור מפרץ הולם]
* [https://www.researchgate.net/figure/Map-of-Holme-Bay-Antarctica-showing-the-study-site-relative-to-the-location-of-the_fig2_236588990 מפת מפרץ הולם]

== הערות שוליים ==

הולם
הולם
Future Nostalgia (שיר)

Future Nostalgia (בעברית: נוסטלגיה עתידית) הוא סינגל שיווקי שהוקלט על ידי הזמרת-יוצרת הבריטית דואה ליפה, מתוך אלבומה השני, Future Nostalgia.<ref></ref> השיר יצא לאור ב-13 בדצמבר 2019, על ידי חברת תקליטים וורנר רקורדס. השיר הוא נקרא על שמו האלבום.

עם יציאתו נכנס השיר אל המקום ה-63 במצעד הסינגלים הבריטי.<ref></ref>

==רקע וכתיבה==
השיר נכתב על ידי דואה ליפה, קלארנס קופי ג'וניור וג'ף באסקר והופק על ידי באסקר וסקיילר מונס. השיר בסגנון הפופ.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

==וידאו קליפ==
הווידאו קליפ המלא שיצא עבור השיר, הועלה לערוץ היוטיוב של דואה ליפה ב-13 בדצמבר 2019, בקליפ ניתן לראות את ליפה משחקת גולף, רוקדת במטבח ועל גג בית ושרה את השיר ביחד עם מילות השיר.

== מיקומי שיא ==

==נתוני מכירות==

==קישורים חיצוניים==

== הערות שוליים ==

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי דואה ליפה
קטגוריה:שירים שהופקו על ידי ג'ף באסקר
קטגוריה:שירים על זמן
קטגוריה:שירים על נוסטלגיה
קטגוריה:שירי כסף בממלכה המאוחדת
השוטר מרובליובקה: כאוס השנה החדשה 2

השוטר מרובליובקה. כאוס השנה החדשה 2 (ברוסית: «Полицейский с Рублёвки. Новогодний беспредел 2») הוא סרט עלילתי רוסי באורך מלא מז'אנר הקומדיה, שצולם בשנת 2019 על ידי חברת הטלוויזיה TNT יחד עם אולפני LEGIO FELIX.<ref>[http://legiofelix.com/ LEGIO FELIX]</ref> הסרט מהווה המשך לסרט הקודם השוטר מרובליובקה: כאוס השנה החדשה. העלילה מתרחשת בערב השנה החדשה ומבוססת על תסריט מאת איליה קוליקוב ובדומה לקודמה משתתפים בה מרבית שחקני הסדרה השוטר מרובליובקה.

הקרנת הבכורה התקיימה ב-12 בדצמבר 2019.<ref></ref> הסרט, בדומה לקודמו הפך לשובר קופות, כשהוא מכניס למעלה ממיליארד רובלים.

== עלילה ==
השנה החדשה מתקרבת ושוטרי תחנת בארוויחה מתכננים לחגוג את החג מחוץ לעיר, בחברתם החמה של חברים ועמיתים ישנים. עם זאת, נסיבות בלתי צפויות של עבריינים ששודדים חברת תכשיטים גדולה, מעמידים את רוח החג בסכנה. האם משטרת רובליובקה תוכל להחזיר את אבני החן הגנובות בשווי מיליוני דולרים ולהציל את חופשתם לפני שהשעון מכה חצות?

== שחקנים ודמויות ==
* סרגיי בורונוב - גנרל-מייג'ור ולדימיר יאקובלב
* אלכסנדרה בורטיץ' - ורוניקה איזמאילובה
* רומן פופוב - איגור מוחיץ'
* סופיה קשטאנובה - כריסטינה
* רינה גרישינה - אליסה ריבקינה
* רוסטיסלב גולביס - אולג יליסייב
* אירינה וילקובה - ורה ירשובה

== הפקה ==
לאור הצלחת הסרט הקודם, הופק סרט המשך, הפעם ללא אלכסנדר פטרוב, כוכב הסדרה והסרט הקודם ובכיכובם של סרגיי בורונוב, רומן פופוב, רינה גרישינה ואלכסנדרה בורטיץ'. הסרט יצא לאקרנים ב-12 בדצמבר 2019.

== דירוג והכנסות ==
הסרט מותאם לכל המשפחה ומגבלת הגיל היא 12+. לפי דירוג האתר Kinopoisk.ru הסרט זכה לרייטינג של 6.96 נקודות מתוך 13,001 מצביעים. הסרט הפך לשובר קופות משהכניס למעלה ממיליארד רובלים.

==קישורים חיצוניים==

== הערות שוליים ==

קטגוריה:סרטים ברוסית
קטגוריה:סרטים מבוססי סדרות טלוויזיה
קטגוריה:סרטי קומדיה רוסיים
קטגוריה:משטרת רוסיה בתרבות ובאמנות
Snowflakes

Snowflakes (בעברית: פתיתי שלג) הוא אלבום האולפן הרביעי ואלבום חג המולד הראשון של הזמרת-יוצרת האמריקאית, טוני ברקסטון.<ref name=":0"></ref> אלבומה הרביעי אשר יצא לאור ב-23 באוקטובר 2001, על ידי אריסטה רקורדס.<ref name=":0" />

עם יציאתו נכנס האלבום אל המקום ה-119 במצעד הבילבורד 200.<ref></ref>

== רקע והפקה ==
רוב שירי האלבום הם גרסאות כיסוי לשירי חג מולד ידועים אך מספר שירים מהאלבום הם שירי R&B מקוריים אשר נכתבו והופקו ביחד עם בעלה קרי לואיס ואחד מהשירים נכתב והופק גם על ידי הזמר בייביפייס אשר עבד עם ברקסטון גם בעבר.<ref name=":0" />

בנוסף ישנו באלבום רמיקס לאחד מהשירים המקוריים שברקסטון כתבה בשיתוף עם הראפר שאגי. בנוסף לבייביפייס ברקסטון שיתפה פעולה גם עם המפיק אל. איי ריד אשר עבד עם ברקסטון על אלבומיה הקודמים, צוות המפיקים פוק אנד טון (אשר עבדו עם אמנים ידועים נוספים כמו מריה קארי ומרי ג'יי בלייג'), המפיק זוכה הגראמי דארלי סימונס ואף גם עבדה עם אחותה תמר ברקסטון על כתיבת אחד משירי האלבום.

== ביקורות והצלחה ==
האלבום קיבל ביקורות מעורבות מהמבקרים אשר מצד אחד החמיאו לשירים המקוריים והשוו אותם לשירים קודמים של ברקסטון אך מצד שני אמרו כי הם נשמעים עכשוויים מדי בשביל להיות שירי חג מולד.

עם שחרורו האלבום הגיע למקום ה-119 בארצות הברית ובמקום ה-57 במצעד אלבומי ה-R&B וההיפ-הופ מה שהופך אותו לאלבום שלה שהגיע למיקום הנמוך ביותר במדינה בכל הקריירה שלה עד היום. אך למרות זאת האלבום הגיע למעמד זהב במדינה. "Snowflakes of Love" ו-"Christmas in Jamaica" יצאו כסינגלים רשמיים מהאלבום אך לא זכו להצלחה גדולה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|21 באוקטובר 2001
|תקליטור • קלטת שמע
|אריסטה
|<ref></ref>
|}

==קישורים חיצוניים==

== הערות שוליים ==

קטגוריה:אלבומי חג המולד מ-2001
קטגוריה:אלבומי טוני ברקסטון
קטגוריה:אלבומים באנגלית
קטגוריה:אלבומים שהופקו על ידי אל.איי. ריד
קטגוריה:אלבומים שהופקו על ידי בייביפייס
קטגוריה:אלבומי חברת אריסטה רקורדס
הרמן פון שטאבס

הרמן פרידירך פון שטאבס (בגרמנית: Hermann Friedrich von Staabs; 11 במרץ 1859 – 7 בספטמבר 1940) היה גנרל גרמני, ומפקד כוחות במהלך מלחמת העולם הראשונה.

== ביוגרפיה ==
===ראשית חייו===
שטאבס נולד ב-11 במרץ 1859 באאכן, ובשנת 1877 הוא התגייס ל, והצטרף לרגימנט הרגלים ה-62 (שלזיה העילית ה-3), ומאוחר יותר הוא הועבר לרגימנט הרגלים ה-59 (פוזן ה-4 - הילר פון גרטרינגן). בשנת 1913 הוא מונה למפקד הדיוויזיה ה-37, וקיבל מהקיסר וילהלם השני את תואר האצולה "פון שטאבס".

===מלחמת העולם הראשונה ואחריתו===
בפרוץ מלחמת העולם הראשונה היה פון שטאבס מפקד הדיוויזיה ה-37, אשר הייתה חלק מהקורפוס ה-20 בפיקוד פרידריך פון שולץ, אשר היה חלק מהארמייה השמינית. הדיוויזיה לחמה נגד הפלישה הרוסית לפרוסיה המזרחית, והשתתפה בקרב גומבינן, ולאחר מכן השתתפה בקרב טננברג. לאחר מכן השתתפה הדיוויזיה בקרב הראשון על האגמים המזוריים, וביוני 1915 מונה פון שטאבס למפקד הדיוויזיה ה-3, עליה פיקד עד ליולי 1916. לאחר מכן הוא מונה למפקד קורפוס המילואים ה-39, ולחם עמו בקרבות ברומניה כחלק מהארמייה התשיעית, וקיבל על פעולותיו את עיטור הפור לה מריט.

ב-3 בדצמבר 1917 הועלה פון שטאבס לדרגת גנרל חיל הרגלים, ובאביב 1918 לחם עם כוחותיו במתקפת האביב הגרמנית כחלק מהארמייה השנייה. מ-17 במרץ עד 22 במאי 1918, היה פון שטאבס גם מפקד הקורפוס ה-13, וב-15 במאי 1918 הוענק לו גם תוספת עלי האלון לעיטור הפור לה מריט על הישגי כוחותיו. לאחר המלחמה פרש פון שטאבס מהצבא וחי בקאסל, עד מותו ב-7 בספטמבר 1940.

== קישורים חיצוניים ==
* [http://prussianmachine.com/akb/staabs.htm הרמן פון שטאבס] באתר prussianmachine

קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי פור לה מריט
קטגוריה:מעוטרי אות מסדר העיט האדום
קטגוריה:גרמנים שנולדו ב-1859
קטגוריה:גרמנים שנפטרו ב-1940
וסטין

וסטין (בצ'כית: Vsetín) היא עיר בחבל זלין, שבמזרח הרפובליקה הצ'כית.

בהיותו עיר קטנה במהלך השנים ההא הפכה למרכז תעשייתי וספורטיבי חשוב.

התיישבות ראשונה באזור הוזכרה בשנת 1297 והעיר מוזכרת בשנת 1308. באותה תקופה היא הייתה שייכת למסדר אבירי היכל שלמה. במהלך המאה ה-15 נבנה באזור יישוב מבוצר ובמאה ה-17 נבנה מבצר ששרידיו קיימים עד היום. בשנת 1609 השליטה על האזור העוברה לאלברכט פון ולנשטיין שהתחתן עם אישה מקומית. הוא ניסה בכל כוחו להביא להחזר הכנסייה הקתולית לאזור וזה הביא למספר מרידות. בשנת 1653 השליטה על העיר הועברה למשפחה הונגרית ששלטה באזור כ-180 שנים. בהיותה משפחה קתולית המרידות נמשכו עד שבנת 1781 פורסם כתב הסובלנות.

החל מהמאה ה-19 בעיר התפתחה תעשייה. במיוחד התפתחה תעשיית החשמל. במהלך מלחמת העולם השנייה המפעלים שגשגו בעקבות הזמנות אספקת ציוד לצבא.

במהלך שנות ה-60 של המאה ה-20 אוכלוסיית העיר הוכפלה, בין היתר בעקבות הכללת כפרים בסביבה (לרבות יאנובה) בשטחי העיר. לאח נפילת השלטון הקומוניסטי העיר ידעה תקופה קשה עם רמת אבטלה גבוהה.

בסוף שנות ה-90 של המאה ה-20, קבוצת הוקי קרח של העיר הייתה 5 פעמים אלופת צ'כיה.

==קישורים חיצוניים==

* 

קטגוריה:צ'כיה: ערים
מכונה חסרת תועלת

מכונה "חסרת תועלת" מודרנית העומדת לכבות את עצמה
מכונה חסרת תועלת (גם: מכונת "אל תיגע בי", "תעזוב אותי בשקט" או מכונה ביישנית,<ref>בדומה לצמח מימוזה ביישנית</ref> באנגלית: useless machine או leave me alone machine) היא מכשיר שיש לו פונקציה אך אין לו מטרה ישירה.

לעיתים מטרת המכונה היא להיות תרגיל פילוסופי, בכך שהיא יוצרת פרדוקס. הפרדוקס הוא שההגדרה של מכונה היא "התקן מורכב שצורך, מעביר או משנה אנרגיה על מנת לבצע משימה או עבודה מסוימת" ובמקרה זה, המשימה שאותה מכונה מבצעת, היא לא לבצע משימה או עבודה ובכך היא אינה מכונה.

לעיתים מטרת המכונה היא להיות בדיחה אינטלקטואלית.

מכשירים אשר אין להם שום פונקציה אינם מכונה חסרת תועלת, כי למכונה כזו יש פונקציה. כמו כן מכשירים שאינם תקינים אינם נחשבים "מכונות חסרות תועלת", כי ניתן לתקן אותם.

"המכונות חסרות התועלת" הידועות ביותר הן אלה בהשראת עיצובו של מרווין מינסקי, כאשר תפקידה היחיד של המכונה הוא לכבות את עצמה על ידי הפעלת מתג "כיבוי" משלה.

== היסטוריה ==
הממציא והמעצב האיטלקי ברונו מונארי החל לבנות "מכונות חסרות תועלת" (באיטלקית: macchine inutili) בשנות ה-30 של המאה ה-20.

הגרסה של המכונה חסרת התועלת שהפכה פופולרית היא תיבה עם מתג פשוט שלחיצה על "הפעל", גורמת להופעה של יד או מנוף מתוך התיבה שמכבה את המכונה לפני שהיד נעלמת בתוך התיבה מחדש. גרסה זו כנראה הומצאה על ידי הפרופסור והחלוץ בתחום הבינה מלאכותית מרווין מינסקי מאוניברסיטת MIT, בתקופה שהיה סטודנט לתואר מתקדם וביקר במעבדות בל בשנת 1952.

מינסקי כינה את המצאתו "המכונה האולטימטיבית", אך שם זה של המונח לא תפס.

המנטור של מינסקי במעבדות בל, חלוץ תורת האינפורמציה קלוד שאנון (לימים גם פרופסור ב-MIT), הכין גרסאות משלו למכונה. הוא השאיר גרסה אחת על שולחנו, ומחבר המדע הבדיוני ארתור סי. קלארק ראה אותה. בהמשך כתב קלארק, "יש משהו מרושע שלא ניתן לתאר במילים במכונה שלא עושה כלום – ממש כלום – חוץ מלכבות את עצמה", והוא הוקסם מהמושג.

== מוצרים מסחריים ==
בשנות ה-60 יצרנית צעצועים בשם "קפטן ושות'" יצרה "מפלצת בתוך הקופסה השחורה", ובה יד מכנית שהגיחה מתוך קופסה שחורה פשוטה מפלסטיק והפכה מפסק בשביל לכבות את עצמה. גרסה זו אולי הושפעה בחלקה מדמותו של "דבר", היד המפורקת שהוצגה במשפחת אדמס. גם גרסאות אחרות של המכונה הופקו.
גרסאות עשה זאת בעצמך של המכונה חסרת התועלת (לעיתים מודרניזציה עם בקרות מעבד) הוצגו במספר סרטוני רשת והיוו השראה למכונות מורכבות יותר המסוגלות להזיז או שמשתמשות ביותר מתג אחד. ישנם מספר מכשירים מלאים או ערכות המוצעות למכירה.

== אזכורים תרבותיים ==
בפרק השלישי של העונה השלישית של סדרת הטלוויזיה פארגו, "חוק אי הסתירה", מופיעה מכונה חסרת תועלת, ובאותו פרק, בסיפור בתוך הסיפור, קיים האנדרואיד בשם MNSKY על שמו של מרווין מינסקי.

==קישורים חיצוניים==
* 

== הערות שוליים ==

קטגוריה:מכונות
קטגוריה:צעצועים חשמליים
אמרו לא

הגברת הראשונה ננסי רייגן נואמת באירוע קמפיין "אמרו לא" בלוס אנג'לס, 1987]]
אמרו לא (באנגלית: Just Say No) היה קמפיין שהובילה הגברת הראשונה של ארצות הברית, ננסי רייגן במהלך שנות ה-80 וראשית שנות ה-90 כחלק מהמלחמה בסמים בארצות הברית במטרה להניא ילדים ובני נוער מלהשתמש בסמים פסיכואקטיביים לא חוקיים על ידי הצעת דרכים שונות להגיד "לא". את הסלוגן והקמפיין הובילה ננסי רייגן.

== היוזמה ==
ננסי רייגן מארחת את ועידת הנשים הראשונות למניעת שימוש בסמים, [[1985]]
הקמפיין נוצר כחלק מהתוכנית למניעת שימוש בסמים שנתמכה על ידי המכונים הלאומיים לבריאות, שנוצרה על ידי פרופסור ריצ'רד אוונס מאוניברסיטת יוסטון . אוונס קידם תוכנית חיסון עמדות חברתית, שכללה לימוד סטודנטים כישורי עמידה בלחץ חברתי והשפעות חברתיות אחרות. הקמפיין שהובילה הגברת הראשונה כלל הגשת רעיונות לעבודות מסטודנטים. הפרסומאי ג'ורדן צימרמן , באותה עת סטודנט באוניברסיטה, זכה בקמפיין. התנועה נגד סמים הייתה בין כישורי ההתנגדות המומלצים בתגובה ללחץ חברתי, והקמפיין הוכח ככזה שהצליח להפיץ באופן מועיל את אסטרטגיית החוסן החברתי.

ננסי רייגן באירוע קמפיין בבית הלבן, 1986
ננסי רייגן הפכה למעורבת בקמפיין במהלך 1980 בביקור בדטרויט וילג' שבניו יורק. בהמשך אמרה כי באותו ביקור התרשמה מהצורך לחנך בני נוער בנושא סמים והתמכרויות. בשנת 1981 הצהירה שהדבר הטוב ביותר שתוכל לעשות הוא להעלות את המודעות לסכנות השימוש בסמים:
.

== הפעילות ==

הסלוגן "Just Say No" הוצג לראשונה בשנת 1982, בביקור של ננסי רייגן בבית ספר יסודי באוקלנד, קליפורניה, לאחר שנשאלה על ידי תלמידה מה לעשות אם מציעים לה סמים, ענתה גברת רייגן: "Just say no". עד מהרה הפכו ארגוני "אמרו לא" לשכיחים בהם התחייבו צעירים שלא להתנסות בסמים.

כשנשאלה ננסי רייגן על הפעילות שלה בקמפיין ענתה: "אם אפשר להציל ילד אחד, זה שווה את זה". רייגן ביקרה במרכזי שיקום מסמים וכן בתוכניות למניעת שימוש לרעה בהם; בסיוע תשומת הלב של כלי התקשורת, התראיינה רייגן בתוכניות שונות, ערכה הצהרות, וכתבה טורים. עד סתיו 1985 הופיעה רייגן ב-23 תוכניות ראיונות שונות, השתתפה כמגישה בתוכנית הבוקר של ABC, בוקר טוב אמריקה. והופיעה בסרט אמריקאי של PBS.

הקמפיין והביטוי "אמרו לא" נטמעו בתרבות הפופולרית, כששודרו פרקים של סדרות כמו על טעם ועל ריח ופאנקי השובבה שעסקו בקמפיין. הגברת רייגן כיכבה בתפקיד עצמה בתוכניות כמו שושלת כדי ללקט תמיכה לקמפיין.

בשנת 1985 התרחב הקמפיין למדינות נוספות ברחבי העולם. רייגן הזמינה את הגברות הראשונות מ-30 מדינות לבית הלבן לכנס בנושא, ובהמשך הפכה לגברת הראשונה הראשונה שהוזמנה לנאום באומות המאוחדות.

== השפעות ==
חפצים שיוצרו במהלך הקמפיין במוזיאון רייגן
הקמפיין אכן הצליח להעלות את המודעות הציבורית לשימוש בסמים, אם כי לא נמצא קשר בינו לבין הירידה בשימוש בהם. על אף שהשימוש בסמים פחת באופן משמעותי במהלך נשיאותו של רייגן, ייתכן כי זהו מתאם אקראי.

== קישורים חיצוניים ==

* [https://www.reaganfoundation.org/ronald-reagan/nancy-reagan/her-causes/ JUST SAY NO], קרן רונלד רייגן
* [https://www.youtube.com/watch?v=8fG1tNO0_Pk Nancy Reagan "Just Say No!" at 1988 World Series], יוטיוב

== הערות שוליים ==

קטגוריה:שירים על סמים
קטגוריה:נשיאות רונלד רייגן
קטגוריה:ארצות הברית: סמים
דגל חרונינגן

דגל חרונינגן
דגל חרונינגן (בהולנדית: Vlag van Groningen) הוא דגל מחוז חרונינגן, שבהולנד.
== תיאור הדגל ==
יחס הדגל הוא 2:3 רוחב:אורך (בהתאמה); זהה ליחס דגל הולנד. במרכז הדגל צלב לבן שרוחבו 1/3 מגובה הדגל; במרכז הצלב הלבן צלב ירוק (לכל אורכו ורוחבו של הצלב הלבן) שרוחבו 1/9 מגובה הדגל.

צבעו של הרביע הימני התחתון והשמאלי העליון הוא אדום. צבעו של הרביע השמאלי התחתון והימני העליון הוא כחול (הצלב מפריד בין הרביעים).

הדגל מבוסס על דגלה של העיירה חרונינגן ועל שלט האצולה של אזור אומלאנדן. הצבעים אדום, לבן וכחול נגזרים משלט האצולה של אוממלנדן, והלבן והירוק מוצגים בדגל העיר חרונינגן. צבעי העיירה נמצאים במרכז הדגל כדי לייצג את המיקום המרכזי של העיר חרונינגן, שהיא בירת המחוז.

== היסטוריה ==
בשנת 1913 הציע ואן דר לארס (Van der Laars) להשתמש בדגל עבור מחוז חרונינגן. הצעתו הייתה דגל שהתבסס על דגל אוממלנדן. הפס הכחול במרכז השתנה לירוק הדגל מהעיר חרונינגן. הוא יצר שתי הצעות נוספות בהן השתמש בצבעי שלט האצולה של מחוז חרונינגן.

{|
|דגל אומללנדן
|דגל העיר חרונינגן
|הצעה 1
|הצעה 2
|הצעה 3
|}
את העיצוב הנוכחי של הדגל עיצב יאן טויין (Jan Tuin), חבר מועצת המחוז, ולימים ראש עיריית חרונינגן. העיצוב התקבל רשמית ב־17 בפברואר 1950 על ידי מועצת המחוז, וההחלטה פורסמה רשמית שישה ימים לאחר מכן (ב-23 בפברואר 1950) בגאזט הרשמי (ה-Provinciaal Blad" nr. 18, 1950).

== קישורים חיצוניים ==

* 

== הערות שוליים ==

קטגוריה:הולנד: דגלים
חי בלילה

חי בלילה היא תוכנית אקטואליה לילית בהנחיית נדב בורנשטיין, שעלתה לאוויר ב-25 באוגוסט 2013 בערוץ 2 בשידורי קשת. התוכנית שודרה בתחילה בימי השידור של הזכיינית בערוץ, אך עם מעבר "קשת" לערוץ 12, התוכנית החלה לשדר מאז בכל יום חול. שודרה עד פברואר 2023.

==קישורים חיצוניים==
* 

* [https://www.mako.co.il/tv-live-at-night חי בלילה], באתר מאקו
* 

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות שצולמו באולפני הרצליה
אפרת ברון-הרלב

ד"ר אפרת ברון הרלב
אפרת ברון-הרלב (נולדה ב-28 בדצמבר 1966) היא רופאה ישראלית, מומחית ברפואת ילדים, טיפול נמרץ ומינהל רפואי. מכהנת כיום כמנהלת מרכז שניידר לרפואת ילדים בישראל.

== ביוגרפיה ==
אפרת נולדה בירושלים והיא אם לארבעה בנים. בין השנים 1979–1981 יצאה עם הוריה לשליחות מטעם הסוכנות היהודית בהוואי. בוגרת התיכון ליד האוניברסיטה בירושלים. שירתה בצה"ל בחיל האוויר, תחילה כפקחית טיסה ולאחר מכן כקצינת מבצעים בטייסת מבצעית, ובכך הייתה פורצת דרך בתפקיד שהיה קודם לכן נתון רק בידי טייסים. לאחר שנה בשירות קבע, התקבלה ללימודי רפואה באוניברסיטת בן-גוריון בנגב.

בשנים 1987–1993 למדה רפואה באוניברסיטת בן-גוריון בנגב.<ref></ref> ב-1994 סיימה את הסטאז' בבית חולים בילינסון, והחלה סבב התמחות במרכז שניידר לרפואת ילדים בישראל, שכלל התמחות ברפואת ילדים ותת-התמחות בטיפול נמרץ בילדים. עד שנת 2017 פעלה כרופאה בכירה במרכז שניידר לרפואת ילדים.

ב-2007 התקבלה לתוכנית הלימודים של קרן וקסנר, שבמסגרתה למדה והוסמכה במנהל ציבורי באוניברסיטת הרווארד.

עם שובה לישראל שימשה כסגנית מנהל בית חולים בילינסון, ובמקביל שימשה כרופאה מומחית לטיפול נמרץ במרכז שניידר לרפואת ילדים.

ב-2009 עזבה את בית חולים בילינסון ושימשה כסגנית מנהל מרכז שניידר לרפואת ילדים. באותה תקופה, עסקה גם בהטסות רפואיות בתפקיד רופאת טיפול נמרץ מלווה. בנוסף, התבקשה להצטרף להנהלת ארגון "איחוד הצלה", בו היא משמשת מאז.

ב-2013 זכתה במגן הסובלנות מטעם נגיד ארגון "רוטרי", עבור "מתן רפואה איכותית ושוויונית לכל ילד, שליחות חסרת פשרות להצלת חיי ילדים, ועל היוזמה לפרויקט משותף עם הרשות הפלסטינית לשיפור רפואת ילדים".

ב-2017 מונתה למנהלת הרפואית של מחוז צפון של קופת חולים כללית,<ref></ref> ועשתה שינויים דרמטיים בנושא רפואה נגישה בפריפריה, והובילה מהלכים רבים לטיפול מעמיק במחלת הסוכרת.
ד"ר אפרת ברון הרלב
ב-2019 מונתה למנהלת בית חולים בילינסון<ref></ref><ref></ref> וסגנית מנהל המרכז הרפואי רבין.<ref></ref>

ב-2019 נבחרה לאחת מ-50 הנשים המשפיעות בעמדות מפתח בישראל של גלובס.

ב-2020 מונתה למנהלת מרכז שניידר לרפואת ילדים בישראל.

לאחר אירועי 7 באוקטובר פעלה ברון הרלב להקמת מתחם ייעודי לקליטת האימהות והילדים שחזרו משבי החמאס, תוך שימוש בשיטות ומודלים שלא היו קיימים בספרות המקצועית. בעקבות כך זכתה באות אבירות מרכז פרס לשלום ולחדשנות לשנת 2024.<ref></ref>

== קישורים חיצוניים ==

* 
* [http://www.local.co.il/document/83,90,111384.aspx מגן נגיד רוטרי לסובלנות לסגנית מנהל "שניידר"] 
* 

==הערות שוליים==

קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בעלות תואר דוקטור לרפואה מאוניברסיטת בן-גוריון בנגב
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:מנהלי בית חולים בילינסון
קטגוריה:סגל מרכז שניידר לרפואת ילדים
קטגוריה:רופאות ילדים ישראליות
קטגוריה:רופאי ילדים ישראלים
קטגוריה:מומחים ישראלים לרפואה דחופה
קטגוריה:רופאות ישראליות
קטגוריה:בוגרות תוכנית קרן וקסנר בישראל
קטגוריה:בוגרי תוכנית קרן וקסנר בישראל
קטגוריה:כלות אות אבירות מרכז פרס לשלום ולחדשנות
קטגוריה:ישראליות שנולדו ב-1966
קטגוריה:ישראלים שנולדו ב-1966
יש לנחש עם חן

יש לנחש עם חן (באנגלית: Guess with Jess, "נחשו עם ג'ס") היא סדרת טלוויזיה בריטית-קנדית אינטראקטיבית בהנפשה ממוחשבת לילדים, בכיכוב החתול ג'ס מהסדרה "דר דוור" שנוצרה על ידי ג'ון קאנליף ואייבור ווד. הסדרה בוימה על ידי מייק שיל, נכתבה על ידי טים הייסטינגס, ליין ליוראס וג'ין גרילו והופקה על ידי Nelvana בשיתוף Entertainment Rights ו-Classic Media בהתאמה.

הסדרה שודרה בבריטניה בערוץ CBeebies ובקנדה בערוץ Treehouse TV, כשפרק הבכורה שודר ב-9 בנובמבר 2009 ופרק הסיום שודר ב-17 במאי 2013. בישראל שודרה הסדרה בדיבוב לעברית בערוץ הופ! בשנת 2010, ובהמשך בשידורים חוזרים בערוץ JimJam. לסדרה הופקו שתי עונות בנות 52 פרקים באורך 10 דקות.

== תקציר העלילה ==
הסדרה עוקבת אחר חן (במקור: ג'ס) חתול הבית וחבריו בחווה, אשר בכל פרק הם, בעזרת הצופים, מגלים דברים חדשים.

== דמויות ==
* חן (Jess, ג'ס) – הדמות הראשית של הסדרה. חתול בית צעיר בצבע שחור לבן עם עיניים ירוקות. חן הופיע לראשונה בסדרה "דר דוור", שם בשונה מסדרה זו מעולם לא דיבר. אף על פי שהוא נקרא במדיות השונות של הסדרה "דר דוור" בעברית "ג'ס" (בדיבוב הראשון "תול"), הוחלט לשנות בסדרה זו את שמו ל"חן".
* לילו (Willow, וילו) – סוסה המשמשת כדמות אם חכמה עבור חן.
* מימי (Mimi) – ארנבת בצבע ורוד לבן. החברה הטובה ביותר של חן.
* מה (Baa, בה) – כבשה פחדנית. שונאת להירטב.
* גילי (Billie, בילי) – יערונת אשר לרוב מסתובבת מעל כובעה של מה.
* דורי (Horace, הוראס) – צפרדע בעל משקפיים גדולים. אוהב ליצור מוזיקה.
* אוי ואבוי (Joey & Jinx, ג'ואי וג'ינקס) – כלבלב וכלבלבה תאומים. אוהבים להתגלגל בבוץ ולקפוץ מעל שלוליות.

== מדבבים ==
הדיבוב העברי של הסדרה בוים על ידי עמי מנדלמן, והופק על ידי יעל אללוף.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|חן
|צ'ארלי ג'ורג'
|שי אוטולנגי
|-
|לילו
|מירנדה מונטגיו
|אורנה כץ
|-
|מימי
|ג'ו ואייט
|טליה ברקאי
|-
|מה
|ביילי פפר
|רונה בקרמן
|-
|גילי
|מריה דרלינג
|ענבל שכנר
|-
|דורי
|דניאל אנתוני
|עמית יוסוביץ'
|-
|אוי
|קייל סטריינג'ר
|עידו גביש
|-
|אבוי
|אלינור ובסטר
|אורלי תגר
|}

== ראו גם ==
* טימי הטלה

== קישורים חיצוניים ==
* 

* 

קטגוריה:סדרות ספין-אוף
קטגוריה:סדרות הנפשה בריטיות
קטגוריה:סדרות הנפשה קנדיות
קטגוריה:סדרות הנפשה ממוחשבת
קטגוריה:סדרות טלוויזיה בריטיות לילדים
קטגוריה:סדרות טלוויזיה קנדיות לילדים
קטגוריה:סדרות ערוץ הופ!
קטגוריה:סדרות טלוויזיה בריטיות שעלו לשידור בשנות ה-2000
קטגוריה:חתולים בתרבות
קטגוריה:יוניברסל טלוויזיה: סדרות טלוויזיה
קטגוריה:סדרות CBeebies
קטגוריה:JimJam: סדרות
More Than a Woman

More Than a Woman (בעברית: יותר מאישה) הוא אלבומה החמישי של הזמרת-יוצרת האמריקאית טוני ברקסטון.<ref name=":0"></ref> האלבום יצא לאור ב-18 בנובמבר 2002, על ידי חברת התקליטים אריסטה רקורדס.<ref name=":0" />

האלבום הגיע אל המקום ה-13 במצעד הבילבורד 200.<ref></ref>

== רקע והפקה ==
בשונה מאלבומיה הקודמים של ברקסטון האלבום מכיל מוזיקת היפ-הופ לצד סאונד אורבני לבוגרים אשר אפיין גם את אלבומה The Heat, לצד מוזיקה המותאמת גם לקהל צעיר יותר. בדומה לאלבומיה הקודמים ברקסטון עבדה על האלבום עם אחותה תמר ובעלה קרי לואיס על הכתיבה וההפקה של מרבית השירים.

בנוסף לכך, עבדה גם עם מפיקים כמו אירב גוטי, צמד המפיקים הידוע הנפטונז (אשר עבדו עם אמנים כמו בריטני ספירס וג'יי זי, מני פרש, הראפר לון, רודני ג'רקינס (הידוע גם בכינויו דארקצ'יילד), ביג ברט והזמרת ברנדי. מבחינה מוזיקלית אלבום זה המשיך את הקו של אלבומה The Heat כאשר האלבום מאופיין במוזיקת אר אנד בי עכשווית והיפ-הופ כניסיון להתרחק ממוזיקה עכשווית למבוגרים וממוזיקת נשמה המעורבבת עם מוזיקת פופ דברים עליהם עבדה בעיקר עם זמר בייביפייס והמפיק אל. איי ריד. בשני אלבומיה הראשונים לברקסטון הייתה פחות שליטה ומעורבות בנעשה באלבום בעקבות חברת הבת בה הייתה חתומה לה-פייס רקורדס אך בעקבות סכסוך שפרץ בין לה-פייס רקורדס לבין החברה הראשית אריסטה רקורדס נפרדו דרכם של השניים וברקסטון נשארה עם אריסטה רקורדס מה שהוביל אותה לחתום איתם על חוזה חדש שבמסגרתו תינתן לה האפשרות להיות יותר מעורבת ביצירת האלבום.

בעקבות כך ברקסטון החלה להיות מעורבת יותר בכתיבת והפקת האלבום דבר אשר לטענת רבים שיקף את התבגרותה והתפתחותה המוזיקלית.

== הצלחה וביקורות ==
עם יציאתו האלבום קיבל ביקורות חיוביות אף על פי שהרבה טענו כי הוא דומה מדי לאלבומה The Heat אך עדיין טענו שיש לו פוטנציאל להצלחה מסחרית. עם יציאתו האלבום נכנס למקום ה-3 בארצות הברית עם מכירות של 98 אלף עותקים.

מתוך האלבום יצא הסינגל "Hit the Freeway" שהגיע לעשירייה הפותחת בבלגיה ודנמרק אבל נכשל מלהצליח באשר העולם מה שהוביל גם לכישלון במכירות האלבום ככל הנראה בגלל העובדה שבאותה תקופה ברקסטון הייתה בהריונה השני ולכן מלכתחילה לא יכלה לקדם את האלבום. באפריל 2003 פוטרה ברקסטון מחברת התקליטים שלה לאור אכזבה ממכירות האלבום.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 2002
קטגוריה:אלבומי טוני ברקסטון
קטגוריה:אלבומים באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי טוני דוראן
קטגוריה:אלבומים שהופקו על ידי רודני ג'רקינס
קטגוריה:אלבומי פופ
קטגוריה:אלבומי חברת אריסטה רקורדס